Μαρία Αγγελικούση

Η Μαρία Αγγελικούση είναι Ελληνίδα εφοπλίστρια, ιατρός, δισεκατομμυριούχος και διευθύνουσα σύμβουλος του Ομίλου Αγγελικούση. Σύμφωνα με τη Λίστα Forbes για το 2025, είναι η πλουσιότερη από όλους τους Έλληνες, σε παγκόσμια κλίμακα και έχει περιουσία που υπολογίζεται σε 7,6 δισεκατομμύρια δολάρια.Forbes: Οι 10 πλουσιότεροι άνθρωποι του κόσμου και οι 9 Έλληνες που έχουν μπει στην διάσημη λίστα. enikos.gr. 01 Απριλίου 2025. Ανακτήθηκε στις 05/04/2025. 

Είναι η κόρη του εφοπλιστή Γιάννη Αγγελικούση (1948–2021). Σπούδασε Ιατρική στην Ιατρική Σχολή του Πανεπιστημίου του Κέιμπριτζ και εργάστηκε στο Εθνικό Σύστημα Υγείας του Ηνωμένου Βασιλείου.

Το 2008 εντάχθηκε στην οικογενειακή ναυτιλιακή εταιρεία και το 2021, μετά τον θάνατο του πατέρα της, ανέλαβε τα ηνία του Ομίλου Αγγελικούση. Στη Lloyd's List για το 2023 η Αγγελικούση κατέλαβε την 12η θέση.

Η Αγγελικούση, με τις τρεις ναυτιλιακές εταιρείες της, Maran Tanker, Maran Dry, Maran Gas, βρίσκεται στην πρώτη θέση μεταξύ των ελληνικών ναυτιλιακών ομίλων, με 141 πλοία συνολικής χωρητικότητας 26.604.990 dwt.

Το 2023, έλαβε το βραβείο της Lloyd's για το «πλοίο της χρονιάς» για το υπερδεξαμενόπλοιο VLCC διπλού καυσίμου «Antonis I. Angelicoussis».

Είναι μέλος του διοικητικού συμβουλίου της Ένωσης Ελλήνων Εφοπλιστών.

Παραπομπές

Κατηγορία:Έλληνες δισεκατομμυριούχοι
Κατηγορία:Έλληνες εφοπλιστές